Kisisa Nouvo Zerizalenm dan liv Revelasyon ki dan Labib?
LIR AN Afrikaans Albanian Amharic Arabic Armenian Azerbaijani Baoule Bashkir Batak (Toba) Bislama Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Croatian Czech Danish Dutch English Estonian Ewe Faroese Fijian Finnish Fon French Ga Georgian German Greek Gun Haitian Creole Hebrew Hiligaynon Hungarian Icelandic Igbo Iloko Indonesian Isoko Italian Japanese Kikaonde Kinyarwanda Kirghiz Kiribati Kirundi Korean Kreol Seselwa Kwanyama Lingala Lithuanian Luganda Malagasy Malay Malayalam Maltese Mambwe-Lungu Moore Myanmar Ndebele (Zimbabwe) Norwegian Nzema Oromo Ossetian Pangasinan Persian Polish Portuguese (Brazil) Portuguese (Portugal) Romanian Russian Sango Serbian (Cyrillic) Serbian (Roman) Setswana Shona Sidama Sinhala Slovak Slovenian Spanish Sunda Swahili Swedish Tagalog Tatar Telugu Tetun Dili Thai Tigrinya Tsonga Turkish Twi Tzotzil Ukrainian Urdu Uruund Valencian Venda Vietnamese Welsh Yoruba Zulu
Kisisa Nouvo Zerizalenm?
“Nouvo Zerizalenm” i en lekspresyon ki ganny mansyonnen de fwa dan Labib. I en lavil senbolik ki reprezant sa group disip Zezi ki al dan lesyel pour diriz ansanm avek li dan Rwayonm Bondye. (Revelasyon 3:12; 21:2) Labib i montre ki sa group i osi kapab ganny apele nouvel marye Kris.
Bann fason pour idantifye Nouvo Zerizalenm
Nouvo Zerizalenm i dan lesyel. Sak fwa ki Labib i mansyonn Nouvo Zerizalenm, i dir ki sa lavil i sorti dan lesyel kot bann lanz i vey son bann baro. (Revelasyon 3:12; 21:2, 10, 12) Osi, lefet ki sa lavil i sitan gran, sa i montre ki i pa kapab lo later. I en kib ki mezir “12,000 stadya” oubyen “apepre 2,220 kilomet.” * (Revelasyon 21:16, not) Sa i vedir ki son bann bor ti pou preski 560 kilomet oter, ki ti pou al ziska dan lespas.
En group disip Zezi ki osi koni konman nouvel marye Kris i sa Nouvo Zerizalenm. Nouvo Zerizalenm i ganny apele “nouvel marye, madanm sa Pti Mouton.” (Revelasyon 21:9, 10) Dan sa deskripsyon senbolik, sa Pti Mouton i refer avek Zezi Kri. (Zan 1:29; Revelasyon 5:12) “Madanm sa Pti Mouton,” setadir nouvel marye Kris, i reprezant bann Kretyen ki pou ansanm avek Zezi dan lesyel. Labib i konpar sa relasyon ant Zezi ek sa bann Kretyen avek relasyon ant en msye ek en madanm. (2 Korentyen 11:2; Efezyen 5:23-25) Deplis, lo bann ros dan fondasyon Nouvo Zerizalenm i annan “non sa 12 zapot sa Pti Mouton.” (Revelasyon 21:14) Sa detay i ede pour konfirm lidantite Nouvo Zerizalenm parski bann Kretyen ki pou al viv dan lesyel “in ganny batir lo en fondasyon setadir bann zapot ek profet.”​—Efezyen 2:20.
Nouvo Zerizalenm i form parti en gouvernman. Zerizalenm dan letan lontan ti kapital Izrael, sa landrwa kot Lerwa David, son garson Salomon ek zot bann desandans ti dirize “lo tronn [Zeova].” (1 Kronik 29:23) Alor, Zerizalenm ki ti ganny apele “lavil sakre” oubyen lavil sen ti reprezant dominasyon Bondye atraver laliny desandans David. (Neemya 11:1) Nouvo Zerizalenm ki osi ganny apele “lavil sen,” i sa bann ki al dan lesyel pour “diriz lo later antye konman lerwa” ansanm avek Zezi.​—Revelasyon 5:9, 10; 21:2.
Nouvo Zerizalenm i anmenn bann benediksyon pour bann dimoun lo later. Labib i dir ki Nouvo Zerizalenm pe “desann sorti dan lesyel kot Bondye.” Sa i montre ki Bondye i servi Nouvo Zerizalenm pour fer bann keksoz an deor lesyel. (Revelasyon 21:2) Sa lekspresyon i montre ki Nouvo Zerizalenm i mars ansanm avek Rwayonm Bondye, ki Bondye i servi pour akonpli son lavolonte “lo later parey dan lesyel.” (Matye 6:10) Plan Bondye pour bann dimoun lo later i enkli sa bann benediksyon swivan:
Pese pou ganny tire. “En larivyer delo lavi” i koule sorti Nouvo Zerizalenm e i donn delo “bann pye dibwa lavi” ki “pour gerizon bann nasyon.” (Revelasyon 22:1, 2) Sa gerizon i vedir ki bann dimoun pou ganny geri fizikman e spirityelman. Sa pou retir pese e permet bann dimoun pour ganny en lavi parfe, parey Bondye ti’n plàn o konmansman.​—Romen 8:21.
Imen pou annan en bon relasyon avek Bondye. Pese in separ bann imen avek Bondye. (Izai 59:2) Ler pese i ganny tire, sa pou permet ki sa profesi swivan i ganny akonplir konpletman: “Latant Bondye i avek bann imen, i pou reste avek zot, zot pou vin son pep e Bondye li menm pou avek zot.”​—Revelasyon 21:3.
I pou nepli annan soufrans ek lanmor. Atraver son Rwayonm, Bondye pou “eswiy tou larm dan zot lizye, i pou nepli annan ni lanmor, ni dey, ni leokri, ni douler ankor.”​—Revelasyon 21:4.
^ par. 5 En stadya ti en mezir longer ki bann Romen ti servi ki ti egal 185 met.
Labib Lemonn envizib bann lanz Larepons sorti dan Labib